Igapäevaelu rõõmud
Tänases saates saad teada, kuidas tulla toime emotsioonidega ja elada
rahulikumat elu.
Igapäevaelu rõõmud
Oleme rääkinud sisemise elu tähtsusest. Meil on kaks elu:
välimine ja sisemine. Täna räägime sisemisest elust. Väline elu on
meie maine inimeste ees, sisemine elu on meie maine Jumala ees. Jumal
on südamete Jumal, kas pole? Jumal näeb meie südant. See on kahepalgeline
elamine. Meie sees toimub üks asi, väljaspool aga
midagi muud. Jumalale näitame üht, teistele inimestele aga teist.
Peame mõistma, et suudame end kontrollida, aga peame seda kogu
südamest soovima. Piibel räägib igal pool, et peame olema rahulikud
ja talitsetud. Kui me ei ole sellised, siis kasutab Kurat meid
ära. Kui tahad Kuradit ära võita ning olla inimene, kellega Kurat
toime ei tule, siis pead jälgima, et teed, mida ütleb Ef 6 ptk.
Pead kandma rahu jalanõusid. Rahu on üks sõjavarustuse osa, mille
Jumal meile on andnud. Jumal annab meile rahu. See kaasneb
uuestisünniga. Algselt annab Ta meelerahu. Peame õppima, kuidas
seda rakendada, kui meie hinges on kiusatus ärrituda. Kasvasin üles
majas, mis oli täis pingeid, murelikkust, tülisid. Kaua aega
oli see minu jaoks normaalne, sest see oli viis, kuidas üles kasvasin.
Täna on mul teile uudis: rahu peaks olema normaalne keskkond, kus elada.
See on taeva keskkond. Rahu peaks olema meie jaoks normaalne. See
on see, mida Jumal tahab, et sul oleks. Minu elus oli nii palju
pingeid ja ärritust. See, mida ütlen, kõlab naljakana,
aga see on tõsi. Kui alustasin Jumalaga koostööd ja hakkasin rahu
saama, siis oli minu elus mõnekuune periood, mil igavlesin. Igavlesin,
sest mõtlesin, mida tegema peaksin. Pole millegi pärast muretseda,
vihastuda millegi üle, miski ei ärrita. Mida endaga tegema peaksin?
Pead õppima rahu nautima. Nüüd on minu elus nii palju aastaid rahu
olnud ja naudin seda. Ma ei salli, kui elus on pinged ja pahaseks
saamine, vihastumine. Ma ei salli seda. Tahan sellest vabaneda. Ma
ei taha neist ühtegi. Kurat seab sulle lõksu, et saaksid pahaseks.
Ta seab sulle lõksu, et vihastuksid. Üldjuhul teab tema
paremini, mis meid ärritab. See on seepärast, et ta on meid jälginud
keskendunumalt, kui meie end jälgime. Kui paljud teist ärrituvad
sageli, kui teil on kiired ajad? Kui paljud teist kaotavad rahu, kui
peate kiirustama? On ainult üks viis, kuidas seda parandada. Tõuse
varem üles, tee parem plaan. Tee mõned asjad varem ära. Ära jäta
kõike viimasele minutile. Organiseeri oma elu. Niiviisi on
sul rahu. "Nüüd on mul igaveseks rahu." Tahan teile
midagi öelda. Tänitasin nii kaua, kui minus polnud enam midagi, mille
kallal tänitada. Enne praegust teenistust pidin õppima, et mul on
Kuradi üle võim, pean temale vastu seisma ja teda Jeesuse nimel
noomima. 30 aastat tagasi noomisime kõike. Püüdsime Kuradit uksest
välja saata. Kõik oli Kuradiga seotud. Rääkisime temast rohkem kui
Jumalast. Mõned teist ei pruugi mõista, millest ma räägin. Need,
kes sel ajal elasid, teavad, millest räägin. Mõtlesin, et noomin Kuradit.
Noomin sind. Ma ei kavatse sind taluda. Lõpuks väsisin sellest ära.
Mõtlesin:"Jumal, see ei toimi." Inimesed, lugege oma Piiblit.
Piibel ütleb, et Jumala Kuningriik ei ole söömine ega joomine. See on
õigus, rahu ja rõõm Pühas Vaimus. Ma ei hooli, kui edukas oled või
kui palju varandust kokku suudad kuhjata. Kui sul pole õigust, rahu
ega rõõmu, siis ei saa sul olla Kuningriigi elu, mille eest Jeesus
suri, et seda sulle anda. On nii palju kristlasi, kes on hukkamõistu
all. Nad ei käi õiguses, neil pole rahu ega rõõmu. See pole
Jumala tahe. Täna räägin sellest, et rahu on tähtsam kui raha. Rahu
on olulisem kui ametikõrgendus tööl. Rahu on tähtsam kui kaaslase
leidmine ja abiellumine. Rahu on tähtsam, kui uue auto saamine.
Aamen? Ütlen inimestele, kes mu koosolekutele tulevad, et nad pole
nii halvad, kui nad vahel arvavad, et on. Kui tahad minna välja, et
osta kassettide seeriat, siis pole sul kellegi luba vaja. Lihtsalt
lähed ja ostad selle. Armastan abielus olla ja olen loodud
abielule. Pead õppima, kuidas igat perioodi oma elus nautida. Naudi
seda perioodi, milles oled. Säilita rahu. Kui sul pole seda,
mida tahad, jää rahulikuks. Ära mine selle pärast endast välja.
Ütle oma hingele:"Hing, rahune maha." Piibel ütleb, et oleme
Jeesuse Kristusega asetatud taevastesse kohtadesse. Vahel pead
oma hingele ütlema, et see maha istuks. Mine oma tooli juurde ja
istu maha. Sinu hing tõuseks püsti ja...Meel muretseb, emotsioonid
on vihased, tahe ütleb:"Ma ei taha sind." Hing, jää vait! Ole vaikselt!
Kui paljud teist on märganud, et soovite minna kirikusse või
konverentsile, siis tuleb miski, mis teid vihastada püüab?
Olete seda märganud? Näitan teile, miks. Ma ei tea, kas olete seda
kunagi näinud. Avage Jk 3. Minu jutlustamise alguses oli loendamatu
arv kordi, mil Kurat püüdis mind Dave`ga enne jutlustama minekut
tülli ajada. Tean, et mõned pastorid ei sõida kirikusse sama
autoga, millega nende pere sõidab, sest nad soovivad jõuda sinna, ilma et
vihastuksid. Selleks on põhjus, miks Kurat nii teeb. Täna näitan
teile, mis see on. Jk 3:18 "Rahutegijaile külvatakse rahus õiguse vilja."
Peatume sellel mõned minutid. Külvan teie südamesse täna
Jumala seemne. Tahan, et see seeme kannaks õige käitumise vilja.
See on see, milleks mina siia tulin. See on see, milleks sina siia tulid.
See salm ütleb, et sinu südamesse tuleb külvata seeme, aga see
peab olema rahulik süda. See peab olema külvatud kellegi poolt, kes
töötab rahu heaks ja on rahutegija. Kurat tahab, et me kõik näitaksime
täielikult ärritunud sisemust selle suhtes, mida ta on teinud.
Ta tahab, et näitaksid välja vihastumist ja manaksid näole
võltsi ilme kirikust. Ta tahab, et näitaksin välja vihastumist ja
manaksin näole võltsi ilme kirikust.Siis liigume, aga pole
viljasid. Ütlen teile, et võlgnen teile rohkem, kui vaid seista
siin ja olla võlts. Pärast seda, kui Jeesus on mulle nii palju teinud,
pole mul vajadust tulla teie ette ja olla võlts. See ei tähenda, et
mul pole katsumusi, aga ütlen teile ühe asja, mida ma ei pea tegema. Ma
ei pea oma abikaasaga enne kirikusse minekut tülitsema. Ma ei
pea vaidlema oma abikaasa ega lastega. Hoian oma suu kinni, kui
seda tegema pean. Kui vaja, vabandan isegi siis, kui ma polnud
süüdi. Ükskõik mis, aga mul on rahu. Kui mul seda rahu poleks,
siis võiksin ikkagi siin seista ja sama sõnumit teile edastada, aga
sellel poleks mõju ning see ei juurduks teie südamesse. Kui tuled
sisse teesklejana ja lahkusid kodust vihasena, ärritusid
liikluses ja kuna pidid töökohast kaugele parkima. Tänaval oli
paraad, sa ei saanud soovitud istumiskohta. Unusta ära, et
sellest midagi välja tuleb. Saad vaid valusa istmiku. Kui me ei käi
Vaimus ega soovi teha oma osa, et rahuneda, siis vihastume. Alati,
kui juhtub midagi ebameeldivad, siis on esimene reaktsioon
vihastumine. Istu maha. Ole vait. Rahune. Hakka Püha Vaimu poole
palvetama ja palu Jumalat, et Ta aitaks sind. Pead mõistma, et kui
sul puudub rahu, siis sul pole võimu. Meil pole Kuradi üle võimu,
kui meil pole rahu. Kui Dave ja mina alustasime oma teenistust,
siis ühel päeval Jumal rääkis minuga. Läksin kohe Dave`i juurde
ja ta oli minuga täiesti nõus. Jumal ütles, et tahab, et teeksin
3 asja. Kui neid teen, siis Ta õnnistab mu teenistust. Ta ütles,
et tahab, et oleksin rikkumatu inimene. Tahab, et teeksin alati
seda, mida inimestele lubasin. Tahab, et ma ei kasutaks kunagi ära teiste
raha. See on väga tähtis. Ta ütles, et teeksin kõike suurepäraselt.
Et oleksin suurepärane. Suurepärasus ei tähenda liialdust.
St. kasutad seda, mis sul on ja teed oma parima.
Kolmas asi, mis Jumal mulle ütles, oli see: hoia tüli oma
elust eemal. Hoia tüli eemal abielust, perest. Õpeta lapsi, et
neil oleks omavahel hea suhe. Kui on probleeme, siis tegele nendega,
lahenda need. Hoia tülid oma teenistusest eemal. Lubage mul
teile midagi öelda. Meil on 600 töölist ja 10 kontorit. Vahel näib
tülide eemale hoidmine kui täiskoormusega töö. Suur hulk
sellest, millega olen pidanud tegelema, on minuga seotud. Hoiakud.
Arvasin alati, et mul on kõiges õigus. Olin liiga kangekaelne, et
vabandada. Tahtsin alati, et mulle jääks viimane sõna. Vaidlesin
asjade pärast, mille pärast polnud vaja vaielda. Kas või teile midagi
öelda? See, et sul on alati õigus, on kõrgelt ülehinnatud. See
ennastimetlev tunne kestab vaid mõned minutid. Võid arvata, et
võitsid lahingu inimesega, aga kaotasid lahingu Vaimuga. Piibel
ütleb Mt 5:9:"Õndsad on rahutegijad, sest neid hüütakse
Jumala lasteks." Rahutegija all ei mõtle ma inimest, keda laimatakse
ja kellest üle kõnnitakse. Muutud võltsiks ja teed misiganes, et vaid
rahu säilitada. Tahan oma jutuga öelda, et pole vaja vaielda
rumalate asjade üle. Dave ja mina tavatsesime käia jooksmas või
ehitusmaterjalide kaupluses. Kui ta mingis suunas minema hakkas,
küsisin:"Miks sa selles suunas lähed?" See on kiireim viis, kuidas
sinna saada. "Ei, see ei ole." On küll, Joyce. "Ei ole. Jõuad sinna
palju kiiremini, kui lähed mööda seda teed." Ei jõua. "Jõuad küll."
Ei, ma ei jõua. "Jõuad küll." Lühikese aja pärast oli puhkenud
suur tüli selle üle, kas ta peaks pöörama paremale või vasakule, kui
tahtsime minna ehitusmaterjalide kauplusesse. Siin ma olen. Sain
oma elus kutse. Sel ajal viisin läbi koduseid Piiblitunde. Jumal
töötas minu kallal ning proovis mind õpetada ning treenida, et
teeksin seda, mis on õige. Ta ei võinud mind edutada, kuni mul
polnud oma elus rahu. Kurat oleks minust lihtsalt üle kõndinud. Sul
pole mõjuvõimu, kui sul puudub rahu. Sel ajal oli minus nii palju
kangekaelsust ja uhkust. Minu arust polnud Dave`l milleski õigus.
See oli minu jaoks enese tapmine. Teine asi, mille üle vaidlesime, on
tagantjärele mõeldes väga rumal. Võib-olla olete seda kuulnud. Kui
vaatan tagasi nende asjade peale, mis mind endast välja ajasid, siis
ma ei suuda uskuda, et nii rumal olin. Kas keegi teist teab, mis
tunne see on? Vaidlesime selle üle, kes filmis näitlejateks olid.
Dave rääkis kogu aeg Henry Fondast. Praeguseks on ta surnud, aga mina
isegi ei teadnud, kes ta oli. Dave võis lihtsalt öelda:"Oh, see on
Henry Fonda." Ütlesin:"Dave, see ei ole Henry Fonda." Niiviisi me siis
vaidlesimegi. Dave:"Arvad, et tead kõike." Joyce:"Arvad, et sa tead
kõike." Dave:"Sa ei usu mind kunagi." Mäletan, kui pidime
mõlemad kell 6.00 ärkama, et tööle minna. Siiski võisime kella üheni
öösel vaadata näitlejate nimesid, et tõestada, kes see näitleja siis
ikkagi oli. Lõpuks ütles mulle Püha Vaim:"Joyce, inimesed surevad,
minnes põrgusse. Kas sellel on mingit vahet, kui Dave elab kogu
oma elu ning läheb taevasse, mõeldes, et see oli Henry Fonda,
kui see seda pole? Kas sellel oli mingit vahet, kui Dave tahtis minna
paremale, et jõuda ehitusmaterjali kaupluseni? Joyce, kas see, millest
loobud, on seda väärt? Isegi, kui sul on õigus, et paremale minnes on
teekond 10 minutit pikem. Te ei mõista täielikult, millest ilma
jääte, loobudes oma rahust, mõjuvõimust. Peate tegema mõned
parandused ja muutused, sest olete võitud. Kannate endas Jumala
olemust, olete Jumala kodu, esindate Jumalat. Me ei tohi lasta
Kuradil end kontrollida. Väike osa teie vaimust nõustub sellega.
Mõtlete:"Oh, see on nii hea. Aamen!" Aga teate, mis? See ei ole
enam nii lihtne, kui koju lähete. Mõned teist on oma otsuse juba
langetanud. Olete juba end häälestanud. Olete end häälestanud
käimaks usus, kui lähete kodu ukse taha ning avastate, et kodu pole
selline, nagu ootasite. Olete sel hommikul juba arutanud, et kui
koju jõuate ja kodu pole puhas... Kui lapsed ei teinud seda, mida
neil palusin teha...Kui mu abikaasa istus täna niisama ega teinud
midagi...Kas me ei mõtle nii? Oled sellele konverentsile tulnud,
raha välja käinud, maksnud lapsehoidjale. Nüüd soovid minna
koju, uskudes, et see on muutunud. Koosolekutel oled laule laulnud:
kõik alistan sulle, ülistan ja teenin sind, et puudutada taevaid.
Armastan sind, Jumal. Ükskõik, mida soovid. Siin ma olen, saada
mind. Muuda mind, Jumal. Muuda mind. Muuda mind. Jumal, muuda mind.
Joyce räägib rahust. Aamen. Halleluuja! Lähed koju ning avad
ukse:"Inimesed, mis teil viga on? Kas ma ei palunud teil seda siin
ära koristada, kui mind kodus pole?" Olgem ausad! Kui paljud
teist on salaja mõelnud:"See maja olgu parem..." Räägin sellest pea
igal konverentsil, sest ma ei taha et niiviisi käitute. Te ei taha
seda kõike läbi teha ning siis minna koju, et kodused arvaksid,
et see on kõigest maskeering. Hüppate, tiirutate, räägite
mõjuvõimust üle Kuradi, toote igasuguseid kassette ja raamatuid,
kuid te pole teistest erinevad? See on põhjus, miks minu jaoks on
oluline tegelikkus. Loomulikult on oluline, et käime kirikus. Aga kas
sellel on ka sisu, kui käime kolm korda nädalas kirikus, aga kodus
käitume ikka halvasti? Peame saama selle sõnumi pühapäevast ka
esmaspäeva, teisipäeva, kolmapäeva, neljapäeva, reedesse ja laupäeva.
Kui see töötab ainult pühapäeva hommikul, siis see pole õige.
Ma ei ütle, et sa ei pea kodus korda hoidma. Siiski ei
arva ma, et see lahendaks midagi, kui astud uksest sisse, karjudes ja
raevutsedes. Kui avad ukse, siis tunned seda. See algab kuskilt siit
ja läheb ülesse välja. See on see koht, kus peaksid endaga rääkima
hakkama:"Sulge uks ja mine tagasi välja. Tiri plokk ära ja palveta.
Olgu, Jumal, suudan seda. Aita mind! Aita mind! Jumal, aita mind!
Jeesus, aita mind! Hing, istu maha! Hinga! Hinga! Olgu, Jumal, suudan
seda. Enesekontroll. Rahu." Kui arvad, et jõudsid tulemuseni, mine
tagasi koju. Peame olema vastutavad selle ees, et meie rahu oleks alles.
Kas võin teile midagi öelda? Ütlen veel kord, et kui üles kasvasin,
siis polnud minu kodus kunagi rahu. Kui aus olla, siis ma isegi ei
teadnud, mis see rahu on. Kui selle sain, siis hakkas mul igav, sest
mul polnud kunagi seda olnud. Üks asi, mis mind oma abikaasa juures
hämmastas...Tänu Jumalale, et Ta andis mulle uuestisündinud inimese,
täis Vaimu, kes minusse armus. Uskuge mind, see oli Jumala ime.
Meil oli 5 kohtingut ja siis juba abiellusime. Dave ütles,
et teadis juba esimesel kohtingul, et olen see tüdruk, kellega ta
abielluma pidi. Ta oli mõnda aega palvetanud. Ta ütles, et oli vea
teinud. Dave palvetas, et see isik oleks keegi, kes vajab abi.
Jama, et Jumal ta palvele vastas. Esimesel õhtul, kui ta mind kohtas,
olin shortsidega väljas ning pesin ema autot. Dave peatus, et
ülakorrusel olevat meest peale võtta ning hakkas minuga flirtima.
Ta ütles:"Tere! Kui selle auto pesemise lõpetad, kas tahad siis ka
minu auto ära pesta?" Ütlesin:"Kui tahad oma autot ära pesta, siis
pese see ise ära!" Dave ütles, et sel hetkel käis tema peast läbi
mõte: see tüdruk on minu jaoks. Seega, kuigi Dave on vaikne,
armastab ta väljakutset. Aamen? Aga sa pole kunagi kahetsenud, egaju?
Asi, mis Dave`i juures mulle muljet avaldas ja ajendas mind end
muutma, oli see rahu, mida aasta aasta järel temas nägin. See rõõm.
Ma ei suutnud seda temalt röövida. Misiganes ma ka ei teinud, ma ei
suutnud panna teda tundma end õnnetuna. Vahet pole, kui halvasti
käitusin, Dave säilitas ikka oma rahu. Meie poeg, kes istub Dave`i
ees olevas reas, ütleb mulle ka praegu, et teda ärritas kõige enam
see, kui teda parandasin. Käisin ta toas ja parandasin teda pidevalt.
Sellel polnud lõppu. Siis läksin, võtsin tassi kohvi ning naasesin,
virisedes iga asja kallal. Ma ei saanud aru, miks ta istus
diivanil, pööritades silmi. Ta tegi seda iga kord, kui mind nägi.
"Ära vaata mind niimoodi!" Kui mu vanem tütar veel puhtust ei hoidnud,
oli tal rohkem riideid põrandal kui riidekapis, ütlesin talle:"Kui need
riided minu majja jätad, siis sa ei..." Kui lapsed midagi tegid,
siis ei võtnud Dave alati oma Piiblit. Nägin, kui ta aga võttis
Piibli oma poja ruumi, öeldes: "David, ütlen sulle, mida Piibel
ütleb selle kohta, mida sa teed. Sa ei lähe nädal aega välja.
Armastan sind!"
Igapäevaelu rõõmud
Tavatsen öelda, et lase oma emotsioonidel enne vaibuda ja alles
siis otsusta. Usun, et tekitame endale palju probleeme, kui teeme
emotsioonidel põhinevaid otsuseid. Enda emotsioonide puhul olen
avastanud, et need võivad tõusta väga kõrgele ja siis väga madalale
langeda. Enne kui langetan väga tähtsaid otsuseid, pean oma
tunnetel laskma stabiliseeruda. Täna pakume teile 4-tunnist audio
CD-d ja ka DVD-d. CD pealkirjaks on "Ära muretse...Kõik on Jumala
kontrolli all." DVD on õpetus pealkirjaga "Vabadus muretsemisest
ja ängistusest." Usun, et naudid neid mõlemaid. Saad kuulata,
vaadata, õppida palju. Hea uudis on see, et saad juhtida oma emotsioone
ning mitte lasta neil end juhtida. Jää meiega, et saada vajalikku
informatsiooni, et oma tellimus esitada.
Mäletan õhtut, kui abikaasa oli ööni tööl. Miljon mõtet käisid mu peast läbi.
Kas temaga oli kõik korras? Kas tal oli õnnetus? Kas tal oli kellegagi
armuafäär? Olin murest murtud. Kui palju oma elust kulutad
muretsemisele selle üle, mis võib juhtuda? Sa pole üksi.
4-osaline õpetus Joyce Meyerilt "Ära muretse...Kõik on Jumala kontrolli
all" koos DVD-ga "Vabadus muretsemisest ja ängistusest on
julgustuseks, mida vajad. See aitab sind läbi ebakindlusest ja
kartusest. See julgustav pakett on praegu kättesaadav. Telli see
endale juba täna. Kasuta ekraanil olevat infot või külasta meid
kodulehel www.joycemeyer.org.
Järgmises osas...
Tänapäeval muretsetakse alati eilse või homse pärast.
Peame õppima usaldama Jumalat ja elama ühe päeva korraga.
Kuhu raha läheb? Uuri välja...
Tähendad Joyce Meyeri teenistusele palju rohkem, kui oskad arvatagi.
Täname oma sõpru ja osanikke, kes võimaldavad seda
ülemaailmset teenistust. Koos toidame näljaseid, riietame vaeseid
evangeeliumit. Palun võta meiega ühendust või külasta kodulehte!
Lisaks on sul võimalik ühineda meie teenistusega, jagades Jumala
armastust üle kogu maailma.
Tõlge: Kristi Kopli